**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЛАМЕН СТОИЛОВ**

**КМЕТ НА ОБЩИНА РУСЕ**

**Относно:** Приемане на Наредба за изменение и допълнение на Наредба № 14 за реда и

 условията за превоз на пътници и багаж с обществен транспорт на

 територията на Община Русе

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Наредба №14 за реда и условията за превоз на пътници и багаж с обществения транспорт на територията на Община Русе е приета с Решение № 1462 по Протокол № 52 от 16.07.2015 г. Същата е изменяна и допълвана с Решение № 136 по Протокол № 6 от 25.02.2016 г., Решение № 488 по Протокол № 20 от 23.03.2017 г. и Решение № 913 по Протокол № 36 от 19.07.2018 г.

Съгласно чл. 20 от Наредба №14 право на пътуване с допълнително намаление от цената на месечна абонаментна карта изчислена на 30 броя пътувания за една линия във вътрешноградския транспорт, имат лицата с 50% и над 50% намалена работоспособност и техните придружители, когато в съответния документ, удостоверяващ това е вписано „с придружител“. На настоящия етап цената на картата е 16,00 лв. за автобусните линии и 10,00 лв. за тролейбусните, като общината компенсира по 14,50 лв. на издадена карта.

С цел увеличаване интереса към този вид услуга чрез предоставяне на по-ниски цени на абонаментните карти за лицата с 50% и над 50% намалена работоспособност и засилване на потреблението й, се предлага допълнително намаление в размер на 2,00 лв. на абонаментна карта. Тази социална придобивка ще облекчи до известна степен финансовото им състояние и ще доведе до по-широко използване на този вид услуга.

Следва да се отбележи, че частните оператори се водят единствено от своя търговски интерес и не биха предложили допълнително намаление на абонаментните карти на тази категория правоимащи, както и не биха преследвали целите, залегнали по чл.20 от Наредба №14 за преференциално пътуване. В тази връзка компенсацията им ще бъде ограничена до разлика между стойността на картата за тези правоимащи и цената на картата, която заплаща потребителя на услугата, след доплащане на 16,50 лв. на карта от Община Русе.

Направен е разчет на необходимите средства и същите са предвидени в Общинския бюджет.

Общинската администрация ще осъществява контрол гарантиращ, че предоставените средства няма да доведат до свръх компенсиране на операторите във връзка с дейността по извършване на обществен превоз на лицата с увреждания. При възникване на възможност за свръх компенсиране средствата няма да бъдат предоставяни.

В тази връзка в чл.20 следва да се замени текста: „ като общината ще заплаща по 14,50 лв. на карта“ с текста: „като общината ще заплаща по 16,50 лв. на карта “.

С тази промяна цената на картите на лицата с 50% и над 50% намалена работоспособност и техните придружители, когато в съответния документ, удостоверяващ това е вписано „с придружител“ ще стане: за автобусните линии – 14,00 лв., а за тролейбусните – 8,00 лв.

Исканите промени се основават на принципите на прозрачност и публичност. Няма данни настоящия нормативен акт да противоречи на правото на европейската общност.

Предвид горното и на основание чл.63, ал. 1от Правилника за организация и дейността на ОбС-Русе, неговите комисии и взаимодействието му с общинската администрация, предлагам на Общински съвет да вземе следното

**Р Е Ш Е Н И Е:**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация и чл. 79 АПК, Общински съвет- Русе реши :

Приема Наредба за изменение и допълнение на Наредба №14 за реда и условията за превоз на пътници и багаж с обществен транспорт на територията на Община Русе, със следното съдържание:

§ 1. В чл. 20 цифрата: „14,50 лв.” се заменя с цифрата „16,50 лв.“

**Приложение:** Финансов разчет - Приложение №1

**ПЛАМЕН СТОИЛОВ**

*Кмет на Община Русе*

**Приложение № 1**

През 2018 г. са издадени абонаментни карти за лица с 50% и над 50% намалена работоспособност и техните придружители, при компенсация от общинския бюджет по 14,50 лв. на карта както следва:

|  |  |  |
| --- | --- | --- |
| **Месец** | **Брой карти** | **Компенсация** |
| Януари | 387 | 5 611,50 |
| Февруари | 305 | 4 422,50 |
| Март | 356 | 5 162,00 |
| Април | 388 | 5 626,00 |
| Май | 389 | 5 640,50 |
| Юни | 338 | 4 901,00 |
| Юли | 335 | 4 857,50 |
| Август | 353 | 5 118,50 |
| Септември | 352 | 5 104,00 |
| Октомври | 400 | 5 800,00 |
| Ноември | 402 | 5 829,00 |
| Декември | 240 | 3 480,00 |
| **ОБЩО:** |  **4245** |  **61552.50** |

Видно от разчета по горе е, че средно-месечния брой продадени карти е 354 бр.

С допълнителното намаление от 2,00лв., компенсацията става 16,50 лв. на карта, при което се очаква увеличение на продажбите от този вид карти. Предвид това разчетът на средствата е извършен на база предполагаем средно месечен брой - 500 бр.

**При допълнително намаление с 2,00 лв. от цената на картата ще са необходими средства в размер , както следва:**

**500 бр. х 2,00 лв. = 1 000 лв. ср. месечно**

**1 000 лв. х 12 месеца = 12 000 лв. в годишен размер**

С тази промяна цената на картите за хора с увреждания и техните придружители ще бъде: за автобусните линии – 14,00 лв., а за тролейбусните – 8,00 лв.